Η ωοληψία είναι το στάδιο συλλογής των ωαρίων από τις ωοθήκες, κατά την οποία ο ιατρός με μια ειδική, λεπτή βελόνα αναρροφά το περιεχόμενο των ωοθυλακίων, δηλαδή τα ωάρια. Η διαδικασία παρακολουθείται καθόλη τη διάρκεια της με τη βοήθεια διακολπικού υπερήχου, ώστε να υπάρχει συνεχής έλεγχος. Στη συνέχεια τα ωάρια που έχουν αναρροφηθεί παραδίδονται στο εμβρυολογικό εργαστήριο για να γονιμοποιηθούν ή να καταψυχθούν.